Dakšinešvaro Kali šventykla

Dakšinešvaro Kali šventykla () – hinduistinė šventykla, skirta deivei Kali, esanti Indijoje, Vakarų Bengalijoje, Kalkutos miesto Dakšinešvaro rajone, ant Hugli upės dešiniojo kranto.

Šventykla pradėta statyti XIX a. vid. mahišjų kastos zamindarės (žemvaldės) Ranės Rašmoni.Harding, Elizabeth U. (1998). Kali: The Black Goddess of Dakshineswar. Motilal Banarsidass. Pasak legendos, Ranė išsiruošusi į ilgą kelionę Gangos upe į Varanasį, kad galėtų aplankyti ten esančią Kali šventyklą, tačiau naktį prieš piligriminę kelionę jai prisisapnavusi pati deivė, kuri pasakiusi, kad nėra reikalo keliauti taip toli – tegul Ranė pastatanti gražią šventyklą čia pat.Rosen, Steven (2006). Essential Hinduism. Greenwood Publishing Group. pp. 201–202. Paveikta sapno, Ranė Rašmoni išpirko 12 tūkst. hektarų žemės Dakšinešvaro kaime ir pradėjo šventyklos statybas. Darbai baigti 1855 m., o Kali atvaizdas su gausia procesija įvesdintas Snana jatros šventės dieną (gegužės 31 d.). Apeigose dalyvavo daugiau nei 1000 brahmanų iš visos šalies.

Nuo 1856 m. Dakšinešvaro Kali šventyklos vyriausiuoju šventiku buvo ir kaip mistikas pagarsėjo Šri Ramakrišna. Ši asmenybė dar labiau išgarsino šventyklą ir pritraukė jon piligrimų.Karkar, S.C. (2009). The Top Ten Temple Towns of India. Kolkota: Mark Age Publication. p. 91.

Šventykla pastatyta bengališkuoju navaratnos stiliumi. Pastatas trijų aukštų, nukreiptas pietų pusėn. Šventyklos kompleksas pastatytas ant platformos. Garbhagrihoje įtaisytas deivės Kali mūrtis (dar vadinamas Bhavatarini) – deivė vaizduojama stovinti ant Šivos lavono, o šis vaizdinys pakylėtas ant sidabrinio lotoso pavidalo sosto. Swati Mitra, ed. (2011). Kolkata: City Guide. Goodearth Publications. Vakarinėje pusėje, tarp pagrindinės šventyklos ir ghato, yra 12 Šivos šventyklėlių (at čalos stiliaus), šiaurės vakaruose – Višnaus-Radhos šventykla.„Dakshineswar – A Heritage“. Government of West Bengal.

 Šaltiniai 

Kategorija:Indijos šventovės
Kategorija:Hinduizmo šventyklos
Kategorija:Kolkata
Kategorija:Šaktizmas